மனிதன் தனக்குத் தேவையான தாவரங்களை, வளர்க்கக் கற்றுணர்ந்தான். அது பற்றிய கல்வியை, வேளாண்மை என்கிறோம். அவ்வேளாண்மை செய்தலுக்குப் பெயர் விவசாயம். விவசாயத்துக்கு முன்னதாகக் கலப்பைக் கொண்டு நிலத்தைக் கிளரும் செயல் உழவு எனப்படும். ஏற்கனவே இட்ட பயிரின் வேர் பகுதி மண்ணை இறுகிக்கொண்டிருக்கும். இந்நிலையில் அடுத்த பயிரின் வித்து அதில் விதைக்க வேண்டுமாயின் அம்மண்ணைக் கிளற வேண்டும். இக்கிளரும் முறைக்கு உழவுஎன்று பெயர். இதனால் மண்ணில் போதிய வெற்றிடம் கிடைக்கும். இதன் மூலம் பிராண வாயு மண்ணினுள் எளிதில் புகும் மண்ணைத் தோண்டி நிலத்தை உழப் பயன்படுத்தும் வேளாண்மைக் கருவி. இக்கருவியை நிலத்தின் மீது அழுத்திப் பிடித்துக்கொண்டு இழுக்கச் செய்தால், கீழ்மண் மேலாக வருமாறு கிளறப்படுவது மட்டுமல்லாமல், விதை முளைக்க ஏதுவாக மண் இறுக்கம் (கெட்டிப்பு) குறைவாக மாறும்படிச் செய்ய உதவும் செய்யும் கருவி. கலைப்பையை ஏர் அல்லது ஏர்க்கால் என்றும் கூறுவர். மிக எளிமையானதொரு கலப்பையைப் படத்தில் காணலாம்.